સુરતઃ સૌરાષ્ટ્રથી તદ્દન વિરુદ્ધ દ. ગુજરાતમાં ભાજપનો જાદૂ યથાવત રહ્યો છે. અહીની કૂલ 35 બેઠકો પૈકી 25 બેઠકો પર ભગવો લહેરાયો છે. 2012ની સામે અહીં પણ ત્રણ બેઠક ખોવાનો વારો આવ્યો છે. તેમ છતા અહીંની શહેરી અને અર્ધ શહેરી બેઠકો પર ભાજપ પોતાની પકડ જાળવી રાખવામાં સફળ થયું છે. નવસારી જિલ્લામાં 2012ના પરિણામોનું પુનરાવર્તન જ થયું છે. ફક્ત એટલો જ ફરક છે કે ભાજપને નવસારી, ગણદેવી અને જાલાલપોરની બેઠકો પર પહેલા કરતા વધારે સરસાઈથી જીત મેળવી છે જ્યારે વાંસદા બેઠક પર કોંગ્રેસની જીત તો થઈ છે પરંતુ પહેલા કરતા વોટ ઘટ્યા છે.